**APSTIPRINĀTS**

ar Limbažu novada domes

28.04.2022. sēdes lēmumu Nr.445

(protokols Nr.5, 88.)

**Projektu konkursa „RADĪTS PIEJŪRĀ”**

**NOLIKUMS**

# VISPĀRĪGIE JAUTĀJUMI

1.1. Šajā nolikumā lietotie termini:

1.1.1. Konkursa rīkotājs – Limbažu novada pašvaldība;

1.1.2. Konkurss - Konkursa rīkotāja administrētais konkurss „RADĪTS PIEJŪRĀ”, kas paredz turpmāku mārketinga centra “RADĪTS PIEJŪRĀ” darbības nodrošināšanu;

1.1.3. Mārketinga centrs “RADĪTS PIEJŪRĀ” – veikals - izstāžu zāle, Salacgrīvā, Rīgas ielā 13, kurā Limbažu novada uzņēmējiem ir iespēja izvietot viņu ražotās preces un reklamēt sniegtos pakalpojumus;

1.1.4. Konkursa idejas pieteikums - Granta pretendenta sagatavots un iesniegts idejas pieteikums mārketinga centra “RADĪTS PIEJŪRĀ”, Salacgrīvā, Rīgas ielā 13, turpmākai darbībai atbilstoši šī nolikuma prasībām;

1.1.5. Grants – Konkursa rīkotāja piešķirts finansējums komercdarbības atbalstam mārketinga centra “RADĪTS PIEJŪRĀ” darbības nodrošināšanai Salacgrīvā, Rīgas ielā 13;

1.1.6. Granta pretendents – Limbažu novadā reģistrēta juridiska persona vai fiziska persona, kas reģistrējusies kā saimnieciskās darbības veicējs vai kas uzvaras gadījumā reģistrēsies kā saimnieciskās darbības veicējs vai komersants, un kas atbilst šī nolikuma prasībām un ir iesniegusi Konkursa idejas pieteikumu;

1.1.7. Komisija - Konkursa vērtēšanas komisija, kas sastāv no 7 (septiņiem) komisijas locekļiem;

1.1.8. Granta saņēmējs - Konkursa uzvarētājs, kurš Konkursa idejas pieteikumā piedāvās zemāko prasīto Granta summu mārketinga centra “RADĪTS PIEJŪRĀ” darbības nodrošināšanai un kurš atbilst visām šajā nolikumā izvirzītajām prasībām un kurš noslēdzis līgumu ar Konkursa rīkotāju;

1.1.9. Līdzfinansējums – Granta saņēmēja rīcībā esoši uzrādāmi finanšu līdzekļi, kas tiks ieguldīti idejas realizācijā, ko uzrāda Tāmē pie iesnieguma.

1.2. Šis nolikums nosaka kārtību, kādā piešķir Grantu Granta saņēmējam Konkursa rīkotāja administrētajā Konkursā.

1.3. Konkursa mērķis ir iedvesmot aktīvai darbībai Limbažu novada uzņēmējus, kā arī jaunu uzņēmēju darbības uzsākšanu, nododot uz vienu gadu, ar iespēju, ņemot vērā uzņēmēja darbības izvērtējumu, pagarināt uz laiku līdz trim gadiem, pilnībā mārketinga centra “RADĪTS PIEJŪRĀ” administrēšanu un darbību ar mērķi attīstīt vietējo ražotāju aktivitāti.

1.4. Granta saņēmējs ir *de minimis* atbalsta guvējs. Granta saņēmējs nav *de minimis* atbalsta sniedzējs.

1.5. Konkursa vērtēšanā prioritāte tiks dota tam Granta pretendentam, kuram ir pieredze tirdzniecības uzņēmējdarbības nozarē.

1.6. Konkursu finansē Limbažu novada dome.

# KONKURSA IZSLUDINĀŠANA

2.1. Konkursa norises laiks - saskaņā ar Limbažu novada domes lēmumu.

2.2. Konkursa rīkotājs paziņojumu par Konkursa sākšanu publicē interneta mājas lapā www.limbazunovads.lv.

2.3. Paziņojumā tiek norādīta šāda informācija:

2.3.1. Konkursa rīkotājs;

2.3.2. Konkursa nosaukums;

2.3.3. Konkursa mērķis un pieteikšanās kārtība;

2.3.4. Konkursa pieteikumu iesniegšanas vieta;

2.3.5. Konkursa pieteikumu iesniegšanas termiņš;

2.3.6. Kontaktinformācija.

2.4. Ar Konkursa nolikumu var iepazīties:

2.4.1. interneta mājas lapā www.limbazunovads.lv;

2.4.2. Jaunatnes un uzņēmējdarbības iniciatīvu centrā “BĀKA”, Sila ielā 2, Salacgrīva, pie uzņēmējdarbības konsultanta.

# GRANTA PRETENDENTA TIESĪBAS UN TAM IZVIRZĪTĀS PRASĪBAS

3.1. Konkursa idejas pieteikumu iesniedz Granta pretendents. Konkursa idejas pieteikumu nevar iesniegt tāda juridiska vai fiziska persona, kas:

3.1.1. ar tiesas lēmumu pasludināta par maksātnespējīgu, tajā skaitā atrodas tiesiskās aizsardzības procesā, ārpustiesas tiesiskās aizsardzības procesā, sanācijas procesā, tā saimnieciskā darbība ir izbeigta vai apturēta vai atrodas likvidācijas procesā;

3.1.2. pilnā apmērā un normatīvajos aktos noteiktajos termiņos nav samaksājusi nodokļus un/vai citus valsts vai pašvaldību noteiktos obligātos maksājumus;

3.1.3. savu komercdarbību veic vai plāno veikt:

3.1.3.1. saistībā ar rūpniecisku alkoholisko dzērienu ražošanu, vairumtirdzniecību;

3.1.3.2. saistībā ar tabakas izstrādājumu ražošanu;

3.1.3.3. saistībā ar azartspēlēm un derībām;

3.1.3.4. operācijas ar nekustāmo īpašumu;

3.1.3.5. ar intīma rakstura izklaidi saistītā nozarē;

3.2. Granta pretendents ir atbildīgs par Konkursa idejas pieteikumā ietvertās informācijas un iesniegto dokumentu patiesumu un īstumu.

3.3. Granta saņēmējam tiek piešķirts noteikts finansējums projekta īstenošanai un attīstīšanai ar mērķi kļūt par patstāvīgiem komercdarbības subjektiem 3 gadu laikā.

3.4. Granta pretendents var būt esošs uzņēmums, kā arī fiziska persona, kura uzsāk jaunu uzņēmējdarbību Limbažu novadā.

3.5. Granta apguves termiņš ir 12 (divpadsmit) mēneši no līguma ar Konkursa rīkotāju noslēgšanas brīža. Ņemot vērā Granta saņēmēja pirmā gada darbības izvērtējumu, Konkursa rīkotājs ir tiesīgs pieņemt lēmumu par Granta piešķiršanu mārketinga centra “RADĪTS PIEJŪRĀ” darbības nodrošināšanai turpmākajiem 24 mēnešiem atbilstoši Konkursa idejas pieteikumā norādītajam.

3.6. Granta pretendentam ir pienākums ievērot Konkursa nolikumu.

3.7. Granta pretendentam - fiziskai personai - uzvaras gadījumā, ir pienākums 10 dienu laikā no komisijas lēmuma pieņemšanas dienas reģistrēties kā saimnieciskās darbības veicējam vai komersantam. Ja objektīvu iemeslu dēļ, to nevar izdarīt 10 dienu laikā, Granta pretendentam rakstiski jāinformē par to Konkursa rīkotājs.

3.8. Granta pretendentam ir šādas tiesības:

3.8.1. Lūgt Konkursa rīkotājam izskaidrot nolikumu, iepazīties ar mārketinga centra “Radīts PIEJŪRĀ” 2021./2022. gada preču apgrozījumu, ar mārketinga centra “RADĪTS PIEJŪRĀ” telpām un tā nodrošinājumu, vēršoties Jaunatnes un uzņēmējdarbības iniciatīvu centrā “BĀKA” pie uzņēmējdarbības speciālista;

3.8.2. Konkursa uzvaras gadījumā saņemt lēmumu par Konkursa rezultātiem;

3.8.3. slēgt līgumu un saņemt Granta daļu reizi ceturksnī, ja Komisija ir atzinusi Granta pretendentu par Granta saņēmēju.

3.8.4. Saņemt konsultācijas par pieteikuma aizpildīšanu pie Jaunatnes un uzņēmējdarbības iniciatīvu centra “BĀKA” uzņēmējdarbības speciālistes Elīnas Lilenblates pa telefonu: 29431187, e-pastu: elina.lilenblate@limbazunovads.lv vai vēršoties Jaunatnes un uzņēmējdarbības iniciatīvu centrā “BĀKA”.

# KONKURSA NORISE UN PIETEIKUMA SAGATAVOŠANAS PRASĪBAS

4.1. Lai piedalītos konkursā, Granta pretendentam jāiesniedz Konkursa idejas pieteikums Konkursa rīkotājam.

4.2. Konkursa idejas pieteikumā jābūt šādām sastāvdaļām:

4.2.1. aizpildīta Konkursa pieteikuma veidlapa (atbilstoši 1.pielikumam);

4.2.2. aizpildīta projekta ieviešanas kopējo izdevumu tāme (2.pielikums), atšifrējot prasītā Granta un pašu finansējuma izlietošanas pozīcijas turpmākajiem 12 mēnešiem, t.i., 2022./2023., 2023./2024., 2024./2025. gadam, norādot izmaksu pozīcijas un par katru pozīciju norādot vai pašu finansējums vai Grants. Plānotās mārketinga izmaksu pozīcijas skaidrojamas detalizēti, katrai aktivitātei norādot plānotās izmaksas sadalījumā grants un pašu finansējums;

4.2.3. jau reģistrētiem komersantiem papildus jāiesniedz iepriekšējā finanšu gada pārskats, bet reģistrētiem saimnieciskās darbības veicējiem finanšu gada deklarācija par iepriekšējo gadu;

4.2.4. aizpildītas de minimis atbalsta veidlapas izdruka vai norādīta sistēmā izveidotās un apstiprinātās veidlapas identifikācijas numuru. Veidlapa aizpildāma saskaņā ar Ministru kabineta 2018.gada 21.novembra noteikumiem Nr.715 “Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem” (turpmāk – MK noteikumi Nr.715)”;

4.2.5. norādīta vai pievienota cita informācija, ko Granta pretendents uzskata par nepieciešamu.

4.3. Konkursa idejas pieteikums sagatavojams datorrakstā valsts valodā. Konkursa idejas pieteikumam jābūt bez labojumiem un dzēsumiem.

# KONKURSA PIETEIKUMA ATBALSTĀMĀS UN NEATBALSTĀMĀS IZMAKSAS

5.1. Par atbalstāmām (līdzfinansējamām) tiek noteiktas izmaksas, kas tieši saistītas ar šādām vajadzībām:

5.1.1. mārketinga izdevumiem. Tie ir vispārēji pēc savas būtības un pieejami ikvienam interesentam un saimnieciskās darbības veicējam;

5.1.2. licenču iegādi, licenču pārreģistrāciju;

5.1.3. preču zīmes reģistrāciju;

5.1.4. telpu nomas maksa par telpu nomu mārketinga centra vajadzībām Rīgas ielā 13, Salacgrīvā un maksa par patērēto elektroenerģiju, kā arī citi izdevumi, kas saistīti ar iepriekš minēto telpu nomu un ar telpu lietošanu saistītās izmaksas, t.sk., izmaksas, kas saistītas ar telpu komunālajiem pakalpojumiem;

5.1.5. citām pamatotām vajadzībām (lēmumu par pamatotību pieņem Komisija, balsojot ar vienkāršu balsu vairākumu).

5.2. Par neatbalstāmām izmaksām tiek noteiktas šādas izmaksas:

5.2.1. izmaksas, kas radušās pirms līguma ar Konkursa rīkotāju noslēgšanas;

5.2.2. telpu remonta izmaksas;

5.2.3. darba algas un nodokļi.

5.2.4. Konkursa idejas pieteikuma sagatavošanas izmaksas;

5.2.5. preču iegādes izmaksas;

5.2.6. visas citas izmaksas, izņemot tās, kas iekļautas atbalstāmajās izmaksās.

5.3. Finansējumu šajā nolikumā atbalstāmo darbību ietvaros piešķir kā komercdarbības atbalstu (de minimis), piemērojot Komisijas 2013. gada 18. decembra Regulu (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – Komisijas regula Nr.1407/2013), kā arī saskaņā ar normatīvajiem aktiem par *de minimis* atbalsta uzskaites un piešķiršanas kārtību un *de minimis* atbalsta uzskaites veidlapu paraugiem

# KONKURSA PIETEIKUMA IESNIEGŠANA

6.1. Konkursa idejas pieteikums iesniedzams vienā eksemplārā, drukātā formātā personīgi Salacgrīvas apvienības pārvaldē, Valsts un pašvaldības vienotajā klientu apkalpošanas centrā, kas atrodas Salacgrīvā, Smilšu ielā 9 vai Alojas apvienības pārvaldē, Alojā, Jūras ielā 13, vai Limbažu novada pašvaldībā, Limbažos, Rīgas ielā 16, un elektroniskā formātā ar norādi „Pieteikums projektu konkursam “RADĪTS PIEJŪRĀ””, sūtot to uz e-pastu: pasts@limbazunovads.lv. Elektroniskā formātā iesniegtam konkursa pieteikuma jābūt parakstītam ar drošu elektronisko parakstu.

## 6.2. Konkursa idejas pieteikums iesniedzams, ievērojot konkursa izsludināšanas termiņu saskaņā ar Limbažu novada domes lēmumu.

6.3. Drukātā formātā iesniegtajam Konkursa idejas pieteikumam un pielikumiem jābūt cauršūtiem un ievietotiem aizlīmētā aploksnē ar šādu norādi „Pieteikums projektu konkursam “RADĪTS PIEJŪRĀ””.

6.4. Konkursa idejas pieteikums, kas tiks iesniegts, neievērojot šajā nolikumā paredzēto kārtību, netiks vērtēts.

6.5. Granta pretendentam nav tiesības pēc Konkursa idejas pieteikuma iesniegšanas Konkursa rīkotājam to labot vai papildināt.

# KONKURSA PIETEIKUMA VĒRTĒŠANA UN REZULTĀTU PAZIŅOŠANA

7.1. Konkursa vērtēšanas Komisija (turpmāk – Komisija) tiek izveidota ar Limbažu novada domes lēmumu.

7.2. Komisijai Konkursa idejas pieteikumu vērtēšanā ir tiesības pieaicināt neatkarīgus ekspertus viedokļa paušanai.

7.3. Komisija jebkuru lēmumu pieņem ar vienkāršu balsu vairākumu.

7.4. Konkursa idejas pieteikuma vērtēšana notiek divās kārtās:

7.4.1. pirmajā kārtā Komisijas sekretārs pārbauda Konkursa idejas pieteikuma formālo atbilstību šajā nolikumā izvirzītajām prasībām (vai Konkursa idejas pieteikums atbilst šajā Konkursa nolikumā noteiktajai formai, vai iesniegti visi nepieciešamie dokumenti; vai ir parakstīti visi iesniegtie dokumenti; vai Konkursa idejas pieteikums iesniegts noteiktajā laikā un citas formālās prasības, kas neietver Konkursa idejas pieteikuma satura vērtēšanu). Konkursa idejas pieteikums, kurš neatbilst kaut vienai šajā nolikumā izvirzītajai prasībai, tiek noraidīts un netiek virzīts uz Konkursa idejas pieteikuma otrās kārtas vērtēšanu;

7.4.2. otrajā kārtā tiek vērtēta Konkursa idejas pieteikuma atbilstība pēc satura. Vērtēšana notiek katram Komisijas loceklim vērtējot iesniegtos Konkursa idejas pieteikumus, izmantojot salīdzinošo metodi. Komisijas loceklis sarindo šos Konkursa idejas pieteikumus pēc salīdzinošās metodes. Komisijai ir tiesības uzaicināt Granta pretendentu sniegt iesniegtā Konkursa idejas pieteikuma prezentāciju klātienē, kā arī sniegt atbildes uz Komisijas uzdotajiem jautājumiem.

7.5. Ja Konkursa idejas pieteikuma vērtēšanas gaitā Komisija konstatē, ka Konkursa idejas pieteikuma iesniedzējs Konkursa pieteikuma vērtēšanas gaitā ir centies iegūt konfidenciālu informāciju vai jebkādā veidā ietekmēt lēmuma pieņemšanas procesu, Komisija noraida konkrēto Konkursa idejas pieteikumu un tā iesniedzējs nevar tikt pasludināts par Granta saņēmēju.

7.6. Konkursa vērtēšanas komisijai ir tiesības Granta pretendentam pieprasīt iesniegt papildus informāciju, ja tāda nepieciešamība rodas izvērtēšanas procesā.

7.7. Par Granta saņēmēju Komisija pasludina Granta pretendentu, kuram pēc Komisijas lēmuma tiek piešķirts Granta finansējums. Komisijas lēmums ir galīgs un nav pārsūdzams.

7.8. Komisija lēmumu par Konkursa rezultātiem pieņem ne vēlāk, kā 10 dienu laikā pēc Konkursa idejas pieteikumu iesniegšanas termiņa beigām.

7.9. Konkursa vērtēšanas Komisijas lēmums par Konkursa rezultātiem tiek paziņots to publicējot interneta mājas lapā www.limbazunovads.v un Komisijas sekretāram personīgi sazinoties ar katru Konkursa idejas pieteikuma iesniedzēju.

7.10. Granta saņēmējam līgums par Granta piešķiršanu ir jānoslēdz ne vēlāk kā 20 (divdesmit) dienu laikā no Komisijas lēmuma pieņemšanas dienas. Ja objektīvu iemeslu dēļ to nav iespējams veikt 20 (divdesmit) dienu laikā, Granta pretendents par to rakstiski informē Konkursa rīkotāju. Pirms līguma ar Konkursa rīkotāju noslēgšanas Konkursa rīkotāji pārbauda Uzņēmumu reģistrā, vai Granta saņēmējs ir reģistrējies kā komercdarbības veicējs un Valsts ieņēmumu dienestā par nodokļu parādu neesamību konkrētajam Granta saņēmējam. Nepieciešamības gadījumā Konkursa rīkotājs var lūgt pretendentam iesniegt citu informāciju vai dokumentus, lai pārbaudītu Granta saņēmēja sniegtās informācijas patiesumu un īstumu vai atbilstību šī nolikuma prasībām.

7.11. Ja Granta saņēmējs nav izpildījis kādu no šī nolikuma 7.10.punkta nosacījumiem vai jebkādu citu iemeslu dēļ neslēdz līgumu ar Konkursa rīkotāju par Granta piešķiršanu, Granta saņēmējs zaudē tiesības uz Granta iegūšanu.

# GRANTA PIEŠĶIRŠANAS KĀRTĪBA

8.1. Granta saņēmējs ir atbildīgs par visu nodokļu samaksu no Granta ietvaros veiktajām izmaksām atbilstoši Latvijas Republikas normatīvajos aktos noteiktajai kārtībai.

8.2. Granta saņēmēja pienākumi:

8.2.1. nodrošināt mārketinga centra “RADĪTS PIEJŪRĀ” darbību ne mazāk kā 48 stundas nedēļā;

8.2.2. nodrošināt mārketinga centra “RADĪTS PIEJŪRĀ” reklāmas darbību Limbažu novadā ražotajai produkcijai un visa veida pakalpojuma sniedzējiem;

8.2.3. nodrošināt mārketinga centra “RADĪTS PIEJŪRĀ” preču klāstu no uzņēmējiem, kuri reģistrēti vai to saimnieciskā darbība tiek veikta Limbažu novadā, kā arī Limbažu novada mājražotājiem un amatniekiem;

8.2.4. nodrošināt iespēju Limbažu novada uzņēmējiem un vietējiem iedzīvotājiem ievietot savas preces marketinga centrā “RADĪTS PIEJŪRĀ”;

8.2.5. nodrošināt norēķinus atbilstoši savstarpējiem Līgumiem par preču piegādi un to realizāciju ne ilgāk par 30 kalendārām dienām;

8.2.6. strādāt pie Limbažu novadā ražotās produkcijas un pakalpojumu popularizēšanas, iespēju robežās piedalīties dažādos izbraukumu pasākumos un gadatirgos;

8.2.7. reizi ceturksnī iesniegt novada domē atskaiti par Granta izlietojumu un mārketinga centra ceturkšņa apgrozījumu sadalījumā pa mēnešiem.

8.3. Granta saņēmējam ir tiesības lūgt Komisijai mainīt Konkursa pieteikumā plānoto izmaksu tāmi, nepalielinot tās kopējo apmēru, detalizēti pamatojot prasību.

8.4. Konkursa rīkotājam ir tiesības jebkurā laikā pieprasīt papildus dokumentus, kas pamato Granta saņēmēja izdevumus atbilstoši Konkursa pieteikuma tāmei, kā arī Granta pretendenta sākotnējam līdzfinansējumam.

8.5. Granta izmaksa notiek četrās daļās. Pirmajā daļā avansā tiek izmaksāti 20% no Granta gada summas, bet atlikušie 80% no Granta summas tiek izmaksāti pēc tam, kad Granta saņēmējs iesniedzis atskaites par visu piešķirto Granta izlietojumu ceturksnī atbilstoši tāmei.

8.6. Ja naudas izlietojuma atskaite netiek iesniegta vai iesniegtie izdevumus apstiprinošie attaisnojuma dokumenti nav noformēti atbilstoši Ministru kabineta 21.10.2003. noteikumiem Nr. 585 „Noteikumi par grāmatvedības kārtošanu un organizāciju” vai finansējums nav izlietots atbilstoši mērķim, pārskaitītie naudas līdzekļi Granta saņēmējam pilnībā jāatgriež Konkursa rīkotājam 10 darba dienu laikā pēc atskaites iesniegšanas termiņa beigām.

8.7. Par izdevumus apliecinošiem dokumentiem tiek uzskatīti:

8.7.1. rēķins un bankas maksājuma uzdevums;

8.7.2. čeks un maksājuma uzdevums par avansa norēķinu.

8.8. Konkursa rīkotājam ir tiesības samazināt izmaksājamo Grantu vai tā daļu, ja:

8.8.1. Granta saņēmēja iesniegtajos izdevumus apliecinošajos dokumentos iekļautās summas nepamatoti pārsniedz tirgus cenas;

8.8.2. Granta saņēmējs ir izlietojis mazāku finanšu līdzekļu apjomu, nekā paredzēts Konkursa pieteikuma tāmē.

8.9. Konkursa rīkotājam ir tiesības neizmaksāt Grantu vai tā daļu, ja Granta saņēmējs:

8.9.1. jebkādā veidā ir maldinājis Konkursa rīkotāju;

8.9.2. nav iesniedzis visu pieprasīto informāciju vai dokumentus;

8.9.3. neievēro noslēgtā līguma par Granta piešķiršanu nosacījumus.

8.10. Konkursa rīkotājs patur tiesības likt nekavējoties atmaksāt izmaksāto Grantu vai tā daļu, ja Granta saņēmējs:

8.10.1. nav iesniedzis izdevumus apliecinošos vai citus prasītos dokumentus;

8.10.2. nav iesniedzis kādu no atskaitēm par Granta izlietojumu vai kāda no atskaitēm pamatotu iemeslu dēļ nav apstiprināta no Konkursa rīkotāja puses;

8.10.3. tam piešķirto Grantu vai tā daļu bez iepriekšējas saskaņošanas ar Konkursa rīkotāju izlietojis citu mērķu sasniegšanai;

8.10.4. maldinājis Konkursa rīkotāju par Granta saņēmēja sākotnējo līdzfinansējumu vai jebkādā citā veidā ir maldinājis Konkursa rīkotāju.

8.11. Ja tiek pārkāptas Nolikumā noteiktās *de minimis* atbalsta piešķiršanas prasības, Granta saņēmējam ir pienākums atmaksāt Pašvaldībai visu projektā saņemto *de minimis* atbalstu no līdzekļiem, kas ir brīvi no valsts atbalsta, atbilstoši Komercdarbības atbalsta kontroles likuma IV vai V nodaļas nosacījumiem.

# DE MINIMIS NORMU PIEMĒROŠANA

9.1. Pašvaldība finansējumu piešķir, ievērojot Komisijas regulas Nr. 1407/2013 1. panta 1. punktā, minētos nozaru un darbības ierobežojumus. Ja komersants darbojas nozarēs, kas norādītas minētajos Komisijas regulas punktos, gan vienā vai vairākās nozarēs vai citās darbības jomās, uz kurām attiecas šīs regulas darbības jomas, atbalstam, ko piešķir pēdējām minētajām nozarēm vai darbības jomām, šo regulu piemēro ar nosacījumu, ka, pielietojot darbības vai izmaksu nošķiršanu, tiek nodrošināts, ka darbības nozarēs, kuras ir izslēgtas no šīs regulu darbības jomas, negūst labumu no de minimis atbalsta, ko piešķir saskaņā ar šo regulu.

9.2. “Viens vienots uzņēmums” Komisijas regulas Nr. 1407/2013 nolūkā ietver visus uzņēmumus, kuru starpā pastāv vismaz vienas no šādām attiecībām:

9.2.1. vienam uzņēmumam ir akcionāru vai dalībnieku balsstiesību vairākums citā uzņēmumā;

9.2.2. vienam uzņēmumam ir tiesības iecelt vai atlaist cita uzņēmuma pārvaldes, vadības vai uzraudzības struktūras locekļu vairākumu;

9.2.3. vienam uzņēmumam ir tiesības īstenot dominējošu ietekmi pār citu uzņēmumu saskaņā ar līgumu, kas noslēgts ar šo uzņēmumu, vai saskaņā ar tā dibināšanas līguma klauzulu vai statūtiem;

9.2.4. viens uzņēmums, kas ir cita uzņēmuma akcionārs vai dalībnieks, vienpersoniski kontrolē akcionāru vai dalībnieku vairākuma balsstiesības minētajā uzņēmumā saskaņā ar vienošanos, kas panākta ar pārējiem minētā uzņēmuma akcionāriem vai dalībniekiem.

9.2.5. Uzņēmumi, kuriem kādas no pirmās daļas 9.2.1. līdz 9.2.5. apakšpunktā minētajām attiecībām pastāv ar viena vai vairāku citu uzņēmumu starpniecību, arī ir uzskatāmi par vienu vienotu uzņēmumu.

9.3. Komisijas regulu Nr. 1407/2013 piemēro visu nozaru uzņēmumiem piešķirtam atbalstam, izņemot:

9.3.1. atbalstu, ko piešķir uzņēmumiem, kuri darbojas zvejniecības un akvakultūras nozarē, uz ko attiecas Padomes Regula (EK) Nr. 104/2000 (1);

9.3.2. atbalstu, ko piešķir uzņēmumiem, kuri nodarbojas ar lauksaimniecības produktu primāro ražošanu;

9.3.3. atbalstu, ko piešķir uzņēmumiem, kuri darbojas lauksaimniecības produktu pārstrādes un tirdzniecības nozarē, šādos gadījumos:

9.3.3.1. ja atbalsta summa ir noteikta, pamatojoties uz šādu produktu, kurus attiecīgais uzņēmums iepircis no primārajiem ražotājiem vai laidis tirgū, cenu vai daudzumu;

9.3.3.2. ja atbalstu piešķir ar nosacījumu, ka to daļēji vai pilnībā nodod primārajiem ražotājiem;

9.3.4. atbalstu darbībām, kas saistītas ar eksportu uz trešām valstīm vai dalībvalstīm, tas ir, atbalstu, kas tieši saistīts ar eksportētajiem daudzumiem, izplatīšanas tīkla izveidi un darbību vai citiem kārtējiem izdevumiem, kas saistīti ar eksporta darbībām;

9.3.5. atbalstu, ko piešķir ar nosacījumu, ka importa preču vietā tiek izmantotas vietējās preces.

9.4. Komisijas regulas Nr. 1407/2013 ietvaros kopējais de minimis atbalsts, ko viena dalībvalsts piešķīrusi vienam vienotam uzņēmumam, jebkurā triju fiskālo gadu periodā nepārsniedz EUR 200 000.

9.5. Pirms de minimis atbalsta piešķiršanas Dome pārbauda, vai Granta saņēmējam atbalsts nepalielina attiecīgajā fiskālajā gadā, kā arī iepriekšējos divos fiskālajos gados saņemtā de minimis atbalsta kopējo apmēru līdz līmenim, kas pārsniedz Komisijas regulas Nr.1407/2013 3. panta 2. punktā noteikto maksimālo de minimis atbalsta apmēru. Izvērtējot finanšu atbalsta apmēru, jāvērtē saņemtais de minimis atbalsts viena vienota uzņēmuma līmenī..

9.6. Par atbalsta piešķiršanas dienu tiek uzskatīta diena, kad ir stājies spēkā noslēgtais līgums starp Granta saņēmēju un Domi.

9.7. Domes pienākums ir veikt piešķirtā atbalsta uzskaiti, saskaņā ar Ministru kabineta 2018.gada 21.novembra noteikumiem Nr.715 “Noteikumi par de minimis atbalsta uzskaites un piešķiršanas kārtību un de minimis atbalsta uzskaites veidlapu paraugiem”, tas ir, pārbaudīt pretendenta atbilstību visiem Komisijas regulas Nr.1407/2013 nosacījumiem un vienas darba dienas laikā pēc līguma noslēgšanas reģistrēt sistēmā piešķirto atbalstu.

9.8. Lēmumu par de minimis atbalsta piešķiršanu pieņem atbilstoši Komisijas regulas Nr.1407/2013 7. panta 4. punktam un 8. pantam.

9.9. Atbalstu šīs programmas ietvaros nevar apvienot ar citu de minimis atbalstu vai citu atbalstu par tām pašām atbalstāmajām izmaksām citu aktivitāšu ietvaros no vietējiem, reģionālajiem, valsts vai Eiropas Savienības līdzekļiem.

# KONTROLES MEHĀNISMS

10.1. Konkursa rīkotājam ir tiesības līguma darbības laikā veikt pārbaudes Granta saņēmēja darbības vietā, lai pārliecinātos par:

10.1.1. iegādāto materiālo vērtību atrašanos komercdarbības veikšanas vietā;

10.1.2. darbības norisi atbilstoši iesniegtajam Konkursa idejas pieteikumam;

10.1.3. citu saistību izpildi, kas izriet no Konkursa idejas pieteikuma un noslēgtā līguma par Granta piešķiršanu.

10.2. Granta saņēmējam reizi ceturksnī jāsniedz atskaites par Granta izlietošanu atbilstoši tāmei.

10.3. De minimis Granta saņēmējs datus par saņemto atbalstu glabā 10 (desmit) gadus no tā finansējuma piešķiršanas dienas, bet Granta sniedzējs - 10 (desmit) gadus no pēdējā atbalsta piešķiršanas dienas šī konkursa ietvaros.

# NOSLĒGUMA JAUTĀJUMI

11.1. Par Granta piešķiršanu un tā piešķiramā Granta apmēru Limbažu novada dome pieņem lēmumu, ņemot vērā Komisijas lēmumu par Konkursa uzvarētāju.

11.2. Komisijai ir tiesības pārtraukt Konkursu, un izsludināt atkārtotu Konkursu, ja tam ir objektīvs pamatojums.

11.3. Ar šī nolikuma spēkā stāšanos, spēku zaudē projektu konkursa “RADĪTS PIEJŪRĀ” nolikums, kas apstiprināts ar Salacgrīvas novada domes 2021.gada 19.maija lēmumu Nr.199 “Par projektu konkursa „RADĪTS PIEJŪRĀ” nolikuma apstiprināšanu”.

11.4. Komisijai ir saistošs Salacgrīvas novada domes 2021.gada 29.jūnija lēmums Nr.265 “Par granta piešķiršanu komercdarbības atbalstam projektu konkursa “RADĪTS PIEJŪRĀ” uzvarētājam”.

Limbažu novada pašvaldības

Domes priekšsēdētājs D. Straubergs

**ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**

**1.PIELIKUMS**

Projektu konkursa „RADĪTS PIEJŪRĀ”

28.04.2022. nolikumam

 **„RADĪTS PIEJŪRĀ”**

**Ideju konkursa PIETEIKUMA VEIDLAPA**

**Vispārīgā informācija**

|  |  |
| --- | --- |
| Projekta nosaukums |  |

|  |  |  |  |
| --- | --- | --- | --- |
| Plānotā/esošā uzņēmuma |  | \_ |  |
| Nosaukums |  | Uzņēmējdarbības forma |

Uzņēmuma īpašnieki

|  |  |  |  |
| --- | --- | --- | --- |
| Vārds, uzvārds | Personas kods | Faktiskā dzīvesvietas adrese, mobilais tel.nr. | Plānotais/esošais pamatkapitāla daļas lielums, % |
|  |  |  |  |
|  |  |  |  |
|  |  |  |  |

Uzņēmuma vadība un galvenie speciālisti

|  |  |
| --- | --- |
| Vārds, uzvārds | Ieņemamais amats, izglītība |
|  |  |
|  |  |
|  |  |

**Projekta apraksts**

Vispārējs apraksts, uzņēmuma vai personas līdzšinējā darbība / projekta rašanās ideja, īpašnieku iegūtā pieredze u.c.

|  |
| --- |
|  |

Projekta realizācijai nepieciešamās atļaujas, pētījumi, licences

|  |  |  |  |
| --- | --- | --- | --- |
|  | nav nepieciešams |  | ir nepieciešamas (norādīt kādas) |

|  |  |
| --- | --- |
| Dokumenta nosaukums | Iestāde, kas izsniegs dokumentu |
|  |  |
|  |  |
|  |  |

**Produkta / pakalpojuma apraksts**

Produkts / pakalpojums, ko plāno ieviest / pārdot (apraksts un tā īpašības kā saglabāt un attīstīt marketinga centru )

|  |
| --- |
|  |

**Tirgus un konkurentu apraksts**

Nozīmīgākie konkurenti un informācija par tiem (t.sk. to izvērtējums u.c.)

|  |
| --- |
|  |

Produkta / pakalpojuma atšķirība no konkurentu piedāvājuma (kvalitāte, apkalpošanas serviss, cena u.c.)

|  |
| --- |
|  |

**Produkta / pakalpojuma realizācija**

Produkta / pakalpojuma mērķauditorija un tās raksturojums/sociālā ietekme

|  |
| --- |
|  |

Produkta / pakalpojuma sniegšanas apjomi (cenas ar PVN), tā pamatojums

|  |
| --- |
|  |

**Mārketinga pasākumi, reklāma**

(konkrētu pasākumu apraksts, izmaksas un sagaidāmais rezultāts)

|  |
| --- |
|  |

**Riski / problēmas, kas saistītas ar projekta realizāciju, un to novēršanas iespējas**

|  |
| --- |
|  |

**Cita būtiska informācija**

|  |
| --- |
|  |

**Projekta realizācija**

Projekta izmaksu apkopojums

|  |  |
| --- | --- |
| Izmaksu veids | Kopējās izmaksas, EUR |
|  |  |
|  |  |
|  |  |
| **Kopā** |  |

Projekta finansējums trim gadiem

|  |  |  |
| --- | --- | --- |
| Pašu līdzekļi\* | EUR |  |
| Nepieciešamais grants | EUR |  |
| **Kopā** | **EUR** |  |

\*Pašu līdzekļiem jābūt pierādāmiem un vismaz 50% apmērā no pieprasītā granta apjoma, neiekļaujot preču iepirkšanas izdevumus.

Parakstot šo pieteikumu, apliecinu, ka visa sniegtā informācija ir patiesa, kā arī apliecinu, ka ievērošu visas Konkursa nolikuma prasības.

**Granta pretendenta vārdā:**

V.Uzvārds\_\_\_\_\_\_\_\_\_\_\_\_\_\_\_\_\_\_\_\_ Paraksts\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datums\_\_\_\_\_\_\_\_\_\_\_\_\_\_\_\_\_\_\_\_

**2.PIELIKUMS**

Projektu konkursa „RADĪTS PIEJŪRĀ”

28.04.2022. nolikumam

|  |
| --- |
| **Projekta "RADĪTS PIEJŪRĀ" izmaksu tāme 2022/2023 (12 mēnešu periodam)** |
|  |  |  |  |  |
|  |  |  |  |  |
| **Izmaksu pozīcijas**  | **Summa (cena\*) EUR** | **Iespējamais piegādātājs** | **Grants**  | **Pašu finansējums** |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
| **KOPĀ:** | 0 |   |   |   |
|  |  |  |  |  |
|  |  |  |  |  |
| **Kopējās izmaksas:**  | **0** |  |  |  |
| tai skaitā Grants: |  |  |  |  |
| tai skaitā pašu līdzfinansējums: |  |  |  |  |
|  |  |  |  |  |
| **Projekta "RADĪTS PIEJŪRĀ" izmaksu tāme 2023/2024 (12 mēnešu periodam)** |
|  |  |  |  |  |
|  |  |  |  |  |
| **Izmaksu pozīcijas** | **Summa (cena\*) EUR** | **Iespējamais piegādātājs** | **Grants**  | **Pašu finansējums** |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
| **KOPĀ:** | 0 |   |   |   |
|  |  |  |  |  |
|  |  |  |  |  |
| **Kopējās izmaksas:**  | **0** |  |  |  |
| tai skaitā Grants: |  |  |  |  |
| tai skaitā pašu līdzfinansējums: |  |  |  |  |
| **Projekta "RADĪTS PIEJŪRĀ" izmaksu tāme 2024/2025 (12 mēnešu periodam)** |
|  |  |  |  |  |
| **Izmaksu pozīcijas** | **Summa (cena\*) EUR** | **Iespējamais piegādātājs** | **Grants**  | **Pašu finansējums** |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
|   |   |   |   |   |
| **KOPĀ:** | 0 |   |   |   |
|  |  |  |  |  |
|  |  |  |  |  |
| **Kopējās izmaksas:**  | **0** |  |  |  |
| tai skaitā Grants: |  |  |  |  |
| tai skaitā pašu līdzfinansējums: |  |  |  |  |